Diari Oficial de la Generalitat Valenciana


Sumari del DOGV 4825, del 23-08-2004 (2004/8680)

RESOLUCIÓ de 22 de juliol de 2004, de la Conselleria de Benestar Social, per la qual es minoren els crèdits amb què es financen les ajudes dirigides al sosteniment dels centres d'atenció especialitzada a menors, convocades mitjançant l'Orde de 26 de novembre de 2003, per la qual es regulen i convoquen ajudes dirigides al sosteniment dels centres d'atenció especialitzada a menors per a l'exercici 2004, determinades en la Resolució d'11 de febrer de 2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8680


Data del document
:   22-07-2004

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * equipament social
    * protecció de la infància
    * suport econòmic

RESOLUCIÓ de 22 de juliol de 2004, de la Conselleria de Benestar Social, per la qual es minoren els crèdits amb què es financen les ajudes dirigides al sosteniment dels centres d'atenció especialitzada a menors, convocades mitjançant l'Orde de 26 de novembre de 2003, per la qual es regulen i convoquen ajudes dirigides al sosteniment dels centres d'atenció especialitzada a menors per a l'exercici 2004, determinades en la Resolució d'11 de febrer de 2004. [2004/8680]
  
La Conselleria de Benestar Social, mitjançant Orde de 20 de novembre de 2003 (DOGV núm. 4.647, de data de 10 de desembre de 2003), ha regulat i convocat ajudes dirigides al sosteniment dels centres d'atenció especialitzada a menors per a l'exercici 2004.
  
Una vegada aprovada i publicada la Llei 17/2003, de 30 de desembre, de Pressupostos de la Generalitat Valenciana, per a l'exercici 2004 (DOGV núm. 4.661, de data 31 de desembre de 2003), en aplicació d'allò que establix la disposició addicional primera de l'Orde d'Ajudes, i d'acord amb allò regulat en l'article 47.11 del Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, es va procedir mitjançant resolució d'11 de febrer de 2004, de la Conselleria de Benestar Social (DOGV núm. 4.698 de 24 de febrer de 2004, correcció d'errades DOGV núm. 4.700 de 26 de febrer de 2004), a donar publicitat als crèdits i a les línies de subvenció destinades a finançar les ajudes convocades per l'Orde de 26 de novembre de 2003.
  
Una vegada finalitzat el termini de presentació de sol·licituds i resolts tots els expedients presentats a l'empara de l'Orde de 20 de novembre de 2003, i com queda crèdit retingut sobrant en el projecte T-1327, correspon desafectar i minorar este.
  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social.
  
RESOLC
  
Primer.
  
Minorar en un importe de 916.568,04 euros, la quantia dels crèdits que financen el programa pressupostari 56.12.48.804.94 Família, Menor i Adopcions, que tot seguit s'indica:
  
Denominació: Centres atenció especialitzada sector menor
  
Projecte: T-1327
  
Consignació pressupostària minoració de 916.568,04 euros, i passa de 4.609.524,23 euros a 3.692.956,19 euros.
  
Procedència i quantia dels fons propis
  
Segon.
  
Publicar la present resolució en el Diari Oficial de la Generalitat Valenciana.
  
València, 22 de juliol de 2004
  
La consellera de Benestar Social